আনন্দ-বেদনার যাবতীয় আস্বাদ তিনি মানুষের কাছ থেকেই পেয়েছেন। নারীদের ব্যাপারে তাঁর ভালোলাগা, অনুরাগ বা পক্ষপাতিত্ব সবারই জানা। পেগি এবং সাগঁ একই অ্যাপার্টমেন্টে থাকতেন। ছুটি কাটাতে যেতেন একসঙ্গে। পরস্পরের সম্পর্ক গোপন করার কোনো ভান তাঁদের ছিল না। এক আশ্চর্য নির্ভরশীলতা ছিল দুজনার। পেগি সম্মান করতেন সাগঁর একেবারে নিজস্ব ব্যক্তিগত পরিসরকে। রাষ্ট্রপতি মিতেরাঁ বা দার্শনিক জঁ পল সার্ত্রের সঙ্গে সাক্ষাতে গেলে সাগঁ, পেগিকে আমন্ত্রণ জানানো হতো না। পরস্পরের শ্রদ্ধা আর পরিমিতি বোধের জমিন ছিল মসৃণ।